সভাপতির বক্তব্যে জাতীয় অধ্যাপক আনিসুজ্জামান বলেন, ‘দেশের গুণী মানুষদের সম্মাননা জানানোয় আহ্ছানিয়া মিশনকে ধন্যবাদ। যে দেশে গুণীর কদর হয় না, সে দেশে গুণী জন্মায় না। ব্যারিস্টার রফিক-উল হক সর্বোচ্চ আদালতে বিভিন্ন সময় গুরুত্বপূর্ণ ভূমিকা রেখেছেন। তিনি শিক্ষা, স্বাস্থ্য বিভিন্ন ক্ষেত্রে তাঁর সমাজসেবা চালিয়ে যাচ্ছেন। আমি আশা করি, তিনি অনেক দিন আমাদের মধ্যে থেকে তাঁর ভূমিকা রাখবেন।’